
PËR HAPJEN E PROGRAMEVE TË CIKLIT TË TRETË, TË STUDIMEVE SPECIALIZUESE AFATGJATA, NË “MJEKËSI URGJENCE” DHE “NEUROKIRURGJI”, NË FAKULTETIN E MJEKËSISË TË UNIVERSITETIT TË TIRANËS

Në mbështetje të nenit 102 të Kushtetutës dhe të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen e programeve të ciklit të tretë, të studimeve specializuese afatgjata në Fakultetin e Mjekësisë të Universitetit të Tiranës, në vitin akademik 2010-2011, si më poshtë vijon:
a) Doktoratë në “Mjekësi urgjence”;
b) Doktoratë në “Neurokirurgji”.
2. Programet e studimeve specializuese afatgjata në “Mjekësi urgjence” dhe “Neurokirurgji”, në Fakultetin e Mjekësisë të UT-së, realizohen me jo më pak se 120 kredite dhe kohëzgjatja normale e tyre është jo më pak se 2 vite akademike, në përputhje me ligjin e profesioneve të rregulluara.

3. Në përfundim të programeve të studimeve specializuese afatgjata në “Mjekësi urgjence” dhe “Neurokirurgji”, në Fakultetin e Mjekësisë të UT-së, lëshohet diplomë universitare specializimi me titullin në fushën përkatëse.
4. Ngarkohen Sekretari i Përgjithshëm dhe Drejtoria e Arsimit të Lartë dhe Kërkimit Shkencor të MASH-it dhe Universiteti i Tiranës për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SHKENCËS
Myqerem Tafaj
